ການຄາດການ ສຳລັບ ເສດຖະກິດ ສະຫະລັດ ແລະ ຕະຫຼາດຮຸ້ນ ພາຍໃຕ້ລັດຖະບານ ຂອງທ່ານ ໄບເດັນ ແລະ ທ່ານນາງ ແຮຣິສ
ການສືບຕໍ່ຟື້ນຟູເສດຖະກິດຂອງ ອາເມຣິກາ ແມ່ນຜູກມັດ ກັບຄວາມກ້າວໜ້າ ໃນການຕໍ່ສູ້ ກັບໂຣກລະບາດ. 
ທ່ານ ໂຈ ໄບເດັນ, ຜູ້ທີ່ຄາດວ່າຈະຊະນະການເລືອກຕັ້ງປະທານາທິບໍດີ ສະຫະລັດ, ຈະໄດ້ສືບທອດເສດຖະກິດທີ່ຖືກທຳລາຍໂດຍໂຣກລະບາດ ທີ່ໄດ້ ສະແດງໃຫ້ເຫັນສັນຍານຂອງການຟື້ນຕົວ ດັ່ງທີ່ນັກຂ່າວວີໂອເອ ທ່ານ ຄີທ໌ ໂຄຊິນສກີ ລາຍງານນັ້ນ, ແຜນການເສດຖະກິດທີ່ມີຄວາມກະຕືລືລົ້ນຂອງທ່ານ ໄບເດັນ ຈະປະເຊີນກັບອຸປະສັກໃນລັດຖະສະພາທີ່ມີຄວາມແຕກແຍກກັນ ໃນທາງການເມືອງ ພຸດທະສອນ ມີລາຍລະອຽດມາສະເໜີທ່ານໃນອັນດັບຕໍ່ໄປ ຕະຫຼາດຮຸ້ນ ສະຫະລັດ ໄດ້ຂະຫຍາຍຕົວຫຼັງຈາກທ່ານ ໄບເດັນ ສັງກັດພັກ ເດໂມແຄຣັດ ຖືກຄາດ ວ່າໄດ້ຊະນະການເລືອກຕັ້ງປະທານາທິບໍດີ 2020 ບັນດານັກການເງິນກ່າວວ່າ ນັກລົງທຶນທັງຫຼາຍຈະມີຄວາມໝັ້ນໃຈຂຶ້ນ ຖ້າພັກຣີພັບບລີກັນຍັງສາມາດຮັກສາສຽງສ່ວນຫຼາຍຂອງເຂົາເຈົ້າໃນສະ ພາສູງໄວ້ຄືເກົ່າ ທ່ານ ແດນ ແກລທຣູດ, ອາຈານສອນການເງິນທີ່ມະຫາວິທະຍາໄລລັດ ມົງແຄຼ ກ່າວວ່າ “ຕະຫຼາດຮຸ້ນມັກລັດຖະບານທີ່ຂັດແຍ້ງກັນ ຍ້ອນຫຍັງ? ຍ້ອນວ່າມັນມີ ສິ່ງທີ່ສາມາດຄາດເດົາໄດ້ ຍ້ອນຫຍັງ? ຍ້ອນວ່າມັນຈະບໍ່ມີຫຼາຍຢ່າງປ່ຽນແປງ ເວລາທີ່ເຈົ້າມີລັດຖະບານທີ່ຂັດແຍ້ງກັນ ” ການສືບຕໍ່ຟື້ນຟູເສດຖະກິດຂອງ ອາເມຣິກາ ແມ່ນຜູກມັດກັບຄວາມກ້າວໜ້າ ໃນການຕໍ່ສູ້ກັບໂຣກລະບາດ ໃນຂະນະທີ່ກໍລະນີ COVID-19 ໄດ້ເພີ່ມຂຶ້ນ, ມັນກໍໄດ້ມີລາຍງານ ກ່ຽວກັບ ຜົນການທົດ ລອງຢາວັກຊີນທີ່ເຕັມໄປດ້ວຍຄວາມ ຫວັງ ບັນດານັກເສດຖະສາດເວົ້າວ່າ ການກັບຄືນໄປສະ ພາບເສດຖະກິດກ່ອນ ໂຣກລະບາດຈະເປັນສິ່ງທ້າທາຍສຳລັບລັດຖະບານຂອງທ່ານ ໄບເດັນ ທ່ານ ເຈມສ ຮິວສ໌, ອາຈານສອນເສດຖະສາດຢູ່ມະຫາວິທະຍາໄລ ຣັດເກີສ໌ ກ່າວວ່າ “ພວກເຮົາຍັງຄາຢູ່ໃນຂຸມເສດຖະກິດທີ່ເລິກ ພວກເຮົາຕ້ອງຟື້ນຟູປະມານ 10 ລ້ານໜ້າວຽກ ເພື່ອເກັບຄືນໄປສະພາບທີ່ພວກເຮົາເປັນໃນເດືອນ ກຸມພາ ແລະ ຂ້າພະເຈົ້າຄິດວ່າ ຄວາມຄາດຫວັງສ່ວນໃຫຍ່ແມ່ນມັນຈະບໍ່ເກີດຂຶ້ນຈົນຮອດປີ 2022 ” ໃນລະຫວ່າງການໂຄສະນາຫາສຽງ, ທ່ານ ໄບເດັນ ໄດ້ສະເໜີຂຶ້ນພາສີຕໍ່ບັນດາບໍລິສັດ ແລະ ຄົນຮັ່ງມີ ເພື່ອເປັນທຶນໃຫ້ແກ່ໂຄງການຕ່າງໆໃນດ້ານການປິ່ນປົວ ສຸຂະພາບ, ການສຶກສາ, ສິ່ງແວດ ລ້ອມ ແລະ ໂຄ່ງລ່າງພື້ນຖານ ການຄັດຄ້ານ ຂອງພັກຣີພັບບລີກັນຕໍ່ການຂຶ້ນພາສືແມ່ນເກືອບວ່າຈະເກີດຂຶ້ນພາກສີຢ່າງແນ່ນອນ ທ່ານ ແດນ ແກລທຣູດ ກ່າວວ່າ “ມັນບໍ່ໄດ້ແມ່ນສິ່ງທີ່ດີທີ່ສຸດສຳລັບເສດຖະກິດ ແຕ່ແນວໃດກໍຕາມ ສິ່ງທີ່ຂ້າພະເຈົ້າຄິດວ່າຈະເປັນການຊົດເຊີຍໃຫ້ນັ້ນ ຈະເປັນແຜນການສຳລັບໂຄງລ່າງພື້ນຖານ ແລະ ໂຄງລ່າງພື້ນຖານຈະນຳເອົາປະຊາຊົນກັບມາເຮັດວຽກຄືນ ” ພາຍໃຕ້ລັດຖະບານທ່ານ ໄບເດັນ ສະຫະລັດ ແມ່ນຄາດວ່າຈະເຂົ້າຮ່ວມໃນ ຂໍ້ຕົກລົງສະພາບອາ ກາດ ປາຣີ ຄືນ ທ່ານ ໄບເດັນ ໄດ້ສັນຍາ “ການປະຕິວັດ ພະລັງງານສະອາດ” ທີ່ຈະນຳເອົາ ສະຫະ ລັດ ເຂົ້າສູ່ເສັ້ນທາງຂອງການປ່ອຍອາຍຄາບອນສະເລ່ຍສູນເປີເຊັນພາຍໃນປີ 2050 ທ່ານ ແດນ ແກລທຣູດ ກ່າວວ່າ “ຖ້າມັນຖືກປະຕິບັດໃນທັນທີ, ຂ້າພະເຈົ້າຄິດວ່າພວກເຮົາຈະເຫັນບາງບັນຫາທີ່ສະເພາະເຈາະຈົງໃນເສດຖະກິດ ເພາະວ່າອຸດສາຫະກຳນໍ້າມັນສົ່ງຜົນກະທົບຕໍ່ທຸກຢ່າງ ” ທ່ານ ເຈມສ໌ ຮີວສ໌ ກ່າວວ່າ “ສະຫະລັດ ບໍ່ຄວນຢູ່ໃນຖານະຜູ້ຕາມຫຼັງ ພວກເຮົາຄວນຢູ່ໃນຕຳແໜ່ງຜູ້ນຳຂອງໂລກໃນແງ່ຂອງການພັດທະນາພະລັງງານ, ການລົງທຶນໃນເທັກໂນໂລຈີ ແລະ ການປ່ຽນ ແປງເສດຖະກິດ ” ທ່າມກາງຄວາມມືດໝົ່ນຂອງໂຣກລະບາດ, ບາງຄົນແມ່ນໄດ້ແນມເຫັນເສດຖະກິດທີ່ແຈ່ມໃສໃນອະນາຄົດ ທ່ານ ເຈມສ໌ ຮີວສ໌ ກ່າວວ່າ “ຍຸກຂອງການຄົ້ນພົບແມ່ນຍັງບໍ່ໄດ້ຈົບລົງເທື່ອ ໃນຂະນະທີ່ການພັດ ທະນາເສດຖະກິດຍັງສືບຕໍ່ໄປ, ພວກເຮົາຈະໄດ້ເຫັນຫຼາຍພາກສ່ວນຂອງເສດຖະກິດເຕີບໂຕແລະ ຂະຫຍາຍຕົວ ເຊິ່ງພວກເຮົາບໍ່ສາ ມາດທີ່ຈະຄາດຫວັງໃນເວລານີ້ ” ທ່ານ ແດນ ແກລທຣູດ ກ່າວວ່າ “ນອກຈາກລັດຖະບານຈະເຮັດບາງຢ່າງຮຸນແຮງ ແລະ ໃຫ້ປະຊາ ຊົນໃຊ້ເງິນຂອງເຂົາເຈົ້າຍ້ອນເຂົາເຈົ້າເຫັນວ່າມັນດີທີ່ສຸດນັ້ນ ຂ້າພະເຈົ້າຄິດວ່າຊ່ວງເວລາດີໆແມ່ນຢູ່ຕໍ່ໜ້າພວກເຮົາທຸກຄົນ ” ທ່ານ ໄບເດັນ ມີຄວາມເປັນໄປໄດ້ວ່າຈະເພັ່ງເລັງໃນເບື້ອງຕົ້ນໃສ່ການກະຕຸ້ນເສດຖະກິດ ແລະ ມາດຕະການຟື້ນຟູຕ່າງໆ ກ່ອນໂຣກລະບາດ, ອາເມຣິກາ ໄດ້ຮັບຜົນປະໂຫຍດຈາກການຂະ ຫຍາຍຕົວທາງເສດຖະກິດຕະຫຼອດທົດສະວັດ ທີ່ໄດ້ເຮັດໃຫ້ຄ່າຈ້າງແຮງງານເພີ່ມຂຶ້ນ ແລະ ອັດ ຕາການຫວ່າງງານຕົກລົງຕໍ່າທີ່ສຸດ ໃນປະຫວັດສາດ